Legal Document

Category: 3

Text:
19. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ' αριθ. 48 (Υπό περιωρισμένην σύνθεσιν) της 14/15 Μαρτ. 1975 (ΦΕΚ Α' 45) Περί συμπληρώσεως της υπ' αριθ. 45/10.4.1973 Π.Υ.Σ. Λαβόν υπ' όψιν: α)Τας διατάξεις του άρθρ. 5 του Ν.Δ. 1377/1973. β)Την υπ' αριθ. 45/10.4.1973 πράξιν του Υπουργικού Συμβουλίου. γ)Σχετικην εισήγησιν του Υπουργού Βιομηχανίας, αποφασίζει: 1.Την δημιουργίαν εις την περιοχήν Δ' Βιομηχανικής Ζώνης πλησίον της πόλεως του Αγρινίου εις συμπλήρωσιν της παρ. 1 της υπ' αριθ. 45/10.4.1973 πράξεως του Υπουργικού Συμβουλίου (ανωτ. αριθ. 15). 2.Η ως άνω βιομηχανική ζώνη, δέον όπως εγκατασταθή εντός ακτίνος 20 χιλιομέτρων κατ' ανώτατον όριον, από του Κέντρου της πόλεως του Αγρινίου. 3.Η έκτασις και τα ακριβή όρια της εν λόγω βιομηχανικής ζώνης, ορισθήσονται δια κοινής αποφάσεως των Υπουργών Εσωτερικών, Βιομηχανίας και Δημοσίων Έργων, κατόπιν σχετικής εισηγήσεως Επιτροπής συσταθησομένης δι' αποφάσεως του Υπουργού Εσωτερικών. Η παρούσα δημοσιευθήτω δια της Εφημερίδος της Κυβερνήσεως. - 574 13.Γ.β.19 Κίνητρα Ιδιωτικών Επενδύσεων στην Περιφέρεια